Publication: Magyar Közlöny
Issue: MK-2011-55 (Year: 2011, Number: 55)
Era: contemporary
Section: 3. melléklet a 25/2011. (V. 26.) NFM rendelethez
Paragraph Index: 132

4. Az R. 3. számú melléklet 4.3.1. pontja helyébe a következõ rendelkezés lép: „4.3.1. Referencia-fordulatszám A referencia-fordulatszám (nref) a 3. számú melléklet 4. függelékében lévõ motorfékpadi ciklus menetében meghatározott normált fordulatszámértékek 100%-ának felel meg. A referencia-fordulatszámra visszaszámítással kapott tényleges motorciklus nagyban függ a helyes referencia-fordulatszám megválasztásától. A referenciafordulatszámot a következõ módszerrel kell meghatározni: nref = alacsony fordulatszám + 0,95 x (magas fordulatszám – alacsony fordulatszám) (ahol a magas fordulatszám az a legnagyobb motorfordulatszám, amely mellett a névleges teljesítmény 70%-a leadásra kerül, míg az alacsony fordulatszám az a legkisebb motorfordulatszám, amely mellett a névleges teljesítmény 50%-a leadásra kerül). Ha a mért referencia-fordulatszám legfeljebb ±3%-kal haladja meg a gyártó által megadott referencia-fordulatszámot, a megadott referencia-fordulatszámot lehet a kibocsátási vizsgálatokhoz használni. Ha a megadott értékeken kívül esik, akkor a mért referencia-fordulatszámot kell a kibocsátási vizsgálatokhoz használni(9).”

Source: https://magyarkozlony.hu/hivatalos-lapok/377e6cc0b5bf15c539b83b411abe202778b0df77/dokumentumok/c1ba1061c923be2f8bc15f54da03ddf6dab6c4c9/letoltes